b'\n_START_ARTICLE_\nAlgis Zaboras\n_START_SECTION_\nBiografija\n_START_PARAGRAPH_\n1962\xe2\x80\x931966\xc2\xa0m. Kretingos vaik\xc5\xb3 muzikos mokykloje mok\xc4\x97si groti akordeonu (mokyt. B. D\xc5\xbeiaugys). 1966\xe2\x80\x931970\xc2\xa0m. choro dirigavimo mok\xc4\x97si Klaip\xc4\x97dos S. \xc5\xa0imkaus auk\xc5\xa1tesniojoje muzikos mokykloje (d\xc4\x97st. S. Ju\xc5\xa1\xc4\x8dius). 1970\xe2\x80\x931976\xc2\xa0m. studijavo ir choro dirigavimo studijas  su pagyrimu baige Lietuvos Muzikos Akademijoje |Lietuvos valstybin\xc4\x97je konservatorijoje]] (doc. J. Motiekai\xc4\x8dio klas\xc4\x97). 1978\xe2\x80\x931980\xc2\xa0m. choro ir orkestro dirigavimo \xc5\xbeinias gilino Leningrado N. Rimskio-Korsakovo konservatorijos dvimeteje stacionarin\xc4\x97je asistent\xc5\xabroje\xc2\xa0\xe2\x80\x93 sta\xc5\xbeuot\xc4\x97je (prof. A. Michailovo klas\xc4\x97), baig\xc4\x97 ir simfoninio dirigavimo fakultatyvin\xc4\xaf kurs\xc4\x85 (doc. J. Alijevo klas\xc4\x97). 1987\xc2\xa0m. sta\xc5\xbeavosi Maskvos P. \xc4\x8caikovskio konservatorijoje, 1990\xc2\xa0m. J. Sibelijaus (Sibelius) muzikos akademijoje Helsinkyje, o 1996\xc2\xa0m. Austrijoje\xc2\xa0\xe2\x80\x93 Salzburgo Mozarteume._NEWLINE_Studijuodamas prad\xc4\x97jo dirbti su chorais. 1971\xe2\x80\x931972\xc2\xa0m. Vilniaus miesto vyr\xc5\xb3 ir moter\xc5\xb3 chor\xc5\xb3 \xe2\x80\x9eAidas\xe2\x80\x9c chormeisteris, 1972\xe2\x80\x931976\xc2\xa0m. moter\xc5\xb3 choro \xe2\x80\x9eEgl\xc4\x97\xe2\x80\x9c chormeisteris\xc2\xa0\xe2\x80\x93 dirigentas. 1974\xe2\x80\x931976\xc2\xa0m. Vilniaus J. Tallat-Kelp\xc5\xa1os auk\xc5\xa1tesniosios muzikos mokyklos dirigavimo d\xc4\x97stytojas ir choro studijos chormeisteris._NEWLINE_Nuo 1976\xc2\xa0m. rudens Lietuvos valstybin\xc4\x97s konservatorijos Klaip\xc4\x97dos fakultet\xc5\xb3 choro dirigavimo vyriausiasis d\xc4\x97stytojas, nuo 1989\xc2\xa0m. docentas, nuo 2001\xc2\xa0m. profesorius, 1992\xe2\x80\x931995\xc2\xa0m. Instrumentin\xc4\x97s ir chorin\xc4\x97s muzikos fakulteto dekanas. 1981\xe2\x80\x931988\xc2\xa0m. Choro dirigavimo katedros neakivaizdinio skyriaus choro studijos vadovas. Su studijos mi\xc5\xa1riuoju choru ir Klaip\xc4\x97dos muzikinio teatro simfoniniu orkestru atliko A. Vivaldi kantat\xc4\x85 \xe2\x80\x9eGloria\xe2\x80\x9c. L. Cherubini \xe2\x80\x9eRequiem\xe2\x80\x9c, M. K. \xc4\x8ciurlionio kantat\xc4\x85 \xe2\x80\x9eDe profundis\xe2\x80\x9c, V. Budrevi\xc4\x8diaus kantat\xc4\x85 \xe2\x80\x9ePlieno dalgeliai\xe2\x80\x9c, V. Klovos kantat\xc4\x85 \xe2\x80\x9e\xc5\xbdeme, s\xc4\x97jai nubuski\xe2\x80\x9c, J. Vytuolio (Vitols) kantat\xc4\x85 \xe2\x80\x9eDziesma\xe2\x80\x9c (\xe2\x80\x9eDaina\xe2\x80\x9e). Daugelis siu ir kitu stambiu vokaliniu\xc2\xa0\xe2\x80\x93 instrumentiniu kuriniu buvo atlikti Lietuvoje pirma karta._NEWLINE_1977\xe2\x80\x931985\xc2\xa0m. Klaip\xc4\x97dos \xc5\xbevej\xc5\xb3 kult\xc5\xabros ir sporto r\xc5\xabm\xc5\xb3 vyr\xc5\xb3 choro \xc4\xafk\xc5\xabr\xc4\x97jas ir vadovas. Kolektyv\xc4\x85 pareng\xc4\x97 1980 ir 1985\xc2\xa0m. respublikin\xc4\x97ms dain\xc5\xb3 \xc5\xa1vent\xc4\x97ms, su juo pirm\xc5\xb3j\xc5\xb3 viet\xc5\xb3 peln\xc4\x97 respublikiniuose konkursuose, padar\xc4\x97 \xc4\xafra\xc5\xa1\xc5\xb3 Lietuvos radijui ir televizijai, koncertavo Latvijoje, Rusijoje. 1990\xc2\xa0m. Lietuvos tautinei dain\xc5\xb3 \xc5\xa1ventei pareng\xc4\x97 Klaip\xc4\x97dos gamybinio susivienijimo \xe2\x80\x9eTriny\xc4\x8diai\xe2\x80\x9c moter\xc5\xb3 chor\xc4\x85. Kur\xc4\xaf laik\xc4\x85 vadovavo uostamies\xc4\x8dio dujofikacijos valdybos mi\xc5\xa1riajam chorui._NEWLINE_Nuo 1984 iki 1998\xc2\xa0m. Skuodo mi\xc5\xa1riojo choro \xe2\x80\x9eApuol\xc4\x97\xe2\x80\x9c meno vadovas ir dirigentas. 1985\xc2\xa0m. respublikin\xc4\x97s dain\xc5\xb3 \xc5\xa1vent\xc4\x97s konkurse choras peln\xc4\x97 geriausio kolektyvo vard\xc4\x85 rajon\xc5\xb3 centr\xc5\xb3 grup\xc4\x97je, o 1987\xc2\xa0m. respublikiniame konkurse \xe2\x80\x9eDainuoja darbo Lietuva" pirm\xc4\x85j\xc4\x85 viet\xc4\x85. Chor\xc4\x85 pareng\xc4\x97 1990\xc2\xa0m. Lietuvos tautinei dain\xc5\xb3 \xc5\xa1ventei, 1994\xc2\xa0m. I ir 1998\xc2\xa0m. II Pasaulio lietuvi\xc5\xb3 dain\xc5\xb3 \xc5\xa1vent\xc4\x97ms Vilniuje, koncertavo su juo Latvijoje. 1997\xc2\xa0m. kartu su D. Daukantaite \xc4\xafk\xc5\xabr\xc4\x97 berniuk\xc5\xb3 chor\xc4\x85 Skuode "Apuoliukai"._NEWLINE_A. Zaboras 1991\xe2\x80\x931992\xc2\xa0m. ir 2005\xe2\x80\x932006\xc2\xa0m. buvo Makedonijos (Skopj\xc4\x97) nacionalinio operos ir baleto teatro vyr. chormeisteris, dirigento asistentas ir Meno tarybos narys. Chor\xc4\x85 pareng\xc4\x97 keturiems oper\xc5\xb3 premjer\xc5\xb3 spektakliams, su choru dalyvavo tarptautiniuose operin\xc4\x97s muzikos festivaliuose, koncertavo Jugoslavijos miestuose, Albanijoje. 2005\xe2\x80\x932006\xc2\xa0m. Makedonijos (Skopje) \xc5\xa0v. Kirilo ir Metodijaus universiteto, muzikos meno fakulteto profesorius, studentu mi\xc5\xa1raus choro \xe2\x80\x9eDragan Suplevski\xe2\x80\x9c dirigentas._NEWLINE_Su abiem chorais sureng\xc4\x97 koncert\xc5\xb3, padar\xc4\x97 \xc4\xafra\xc5\xa1\xc5\xb3 Makedonijos nacionaliniame radijuje ir televizijoje._NEWLINE_1993\xe2\x80\x931997\xc2\xa0m.  Klaip\xc4\x97dos universiteto Men\xc5\xb3 fakulteto Chorvedybos katedros student\xc5\xb3 mi\xc5\xa1riojo choro vadovas. Su choru parenge sud\xc4\x97ting\xc5\xb3 C. Saint-Sa\xc4\x97nso, C. Francko, C. Orffo, G. Puccini, W. A. Mozarto k\xc5\xabrini\xc5\xb3, taip pat M. K. \xc4\x8ciurlionio, J. Naujalio, S. \xc5\xa0imkaus, J. Gruod\xc5\xbeio autorines programas, \xc4\xafdainavo dvi audiokasetes, padar\xc4\x97 \xc4\xafra\xc5\xa1\xc5\xb3 Lietuvos radijui, i\xc5\xa1leido kompaktin\xc4\x99 plok\xc5\xa1tel\xc4\x99. Chor\xc4\x85 pareng\xc4\x97 1994\xc2\xa0m. I Pasaulio lietuvi\xc5\xb3 dain\xc5\xb3 \xc5\xa1ventei Vilniuje, 1995\xc2\xa0m. Baltijos student\xc5\xb3 dain\xc5\xb3 \xc5\xa1ventei \xe2\x80\x9eGaudeamus\xe2\x80\x9c Tartu, tradiciniams Klaip\xc4\x97dos festivaliams \xe2\x80\x9eMuzikos pavasaris\xe2\x80\x9c. Choras dalyvavo tarptautiniuose student\xc5\xb3 festivaliuose Tartu ir Kopenhagoje, koncertavo Lenkijoje, Danijoje._NEWLINE_1997\xe2\x80\x932001\xc2\xa0m. vadovavo Klaip\xc4\x97dos miesto muzikos centro mi\xc5\xa1riajam chorui Gilija (1997\xe2\x80\x931998\xc2\xa0m. kartu su R. Songaila) su kuriuo pareng\xc4\x97 ir atliko A. Salieri \xe2\x80\x9eRequiem\xe2\x80\x9c, bei Z. Fibicho \xe2\x80\x9eMisa brevis", P.McCartnio "Liverpool oratorio"._NEWLINE_Nuo 2010 Granados (Ispanija) misraus choro \xe2\x80\x9eFederico Garcia Lorca\xe2\x80\x9c vadovas, nuo 2011 Granados \xe2\x80\x9eJuventudes musicales\xe2\x80\x9c kamerinio orkestro meno vadovas ir vyriausiasis dirigentas.Choro "Millenium "isteigejas ir meno vadovas,_NEWLINE_Muzikos akademijos "Glinka" fortepijono bei dirigavimo disciplinu destytojas, tarptautiniu muzikiniu festivaliu "Inviernos de Granada","Cantemos" meno vadovas ir vyriausiasis dirigentas._NEWLINE_Taip pat dirigavo Santa Fe puciamuju orkestrui, chorams "Ciudad de Granada", "Canticum novum",""Coro de Centro artistico de Granada".Kuri laika dirbo Santa Fe (Granada) muzikos mokyklos direktorium._NEWLINE__NEWLINE_A. Zaboras i\xc5\xa1ugd\xc4\x97 virs 40 choro ir orkestro dirigent\xc5\xb3. Dalyvauja respublikin\xc4\x97se bei tarptautin\xc4\x97se mokslin\xc4\x97se konferencijose, spaudoje paskelb\xc4\x97 per 100 straipsni\xc5\xb3 ir koncert\xc5\xb3 recenzij\xc5\xb3, pareng\xc4\x97 mokymo priemoni\xc5\xb3 studentams, sudar\xc4\x97 keturis chorin\xc4\x97s muzikos rinkinius. Lituanistikos tyrimo ir studij\xc5\xb3 centras \xc4\x8cikagoje (LTSC), JAV i\xc5\xa1leido dvi A. Zaboro parengtas knygas apie lietuvi\xc5\xa1ka chorine muzika JAV. 1998\xe2\x80\x931999\xc2\xa0m. \xc4\x8cikagos Lietuvi\xc5\xb3 operos chormeisteris. Buvo choro dirigavimo valstybini\xc5\xb3 egzamin\xc5\xb3 komisij\xc5\xb3 pirmininkas bei narys, chor\xc5\xb3 ir vokalini\xc5\xb3 ansambli\xc5\xb3 konkurs\xc5\xb3 \xc5\xbeiuri pirmininkas arba narys,Baltijos valstybiu Dainyu svenciu ekspertas, respublikini\xc5\xb3 dain\xc5\xb3 \xc5\xa1ven\xc4\x8di\xc5\xb3 konsultantas Taurag\xc4\x97s ir Skuodo rajonams, dain\xc5\xb3 \xc5\xa1ven\xc4\x8di\xc5\xb3, chor\xc5\xb3 s\xc4\x85skryd\xc5\xbei\xc5\xb3 bei festivali\xc5\xb3 dirigentas Klaip\xc4\x97doje, Kretingoje, Skuode, Ariogaloje, \xc5\xa0iauliuose, Plung\xc4\x97je, Tartu ir Kopenhagoje._NEWLINE_2001\xe2\x80\x932006\xc2\xa0m. Klaip\xc4\x97dos miesto chorin\xc4\x97s bendrijos \xe2\x80\x9eAukuras\xe2\x80\x9c tarybos pirmininkas, tarptautini\xc5\xb3 Stasio \xc5\xa0imkaus chor\xc5\xb3 konkurs\xc5\xb3 meno vadovas 2002 - 2004 m. muzikines TV laidos \xe2\x80\x9eVirtuozai\xe2\x80\x9c autorius ir ved\xc4\x97jas Vakar\xc5\xb3 Lietuvos Televizijoje. Pareng\xc4\x97 ir ved\xc4\x97 58 laidas.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'